లారా ట్రంప్

లారా లీ ట్రంప్ (ఆంగ్లం: Lara Trump; 1982 అక్టోబరు 12) ఒక అమెరికన్ మాజీ టెలివిజన్ నిర్మాత, ఆమె 2024 మార్చిలో రిపబ్లికన్ నేషనల్ కమిటీ సహ-అధ్యక్షత వహించింది. ఆమె అమెరికా మాజీ అధ్యక్షుడు డోనాల్డ్ ట్రంప్ మూడవ సంతానం ఎరిక్ ట్రంప్ను వివాహం చేసుకుంది. ఆమె ట్రంప్ ప్రొడక్షన్స్ రియల్ న్యూస్ అప్డేట్ నిర్మాత, హోస్ట్. అలాగే, ఇన్సైడ్ ఎడిషన్ నిర్మాత కూడా.

 ప్రారంభ జీవితం 
లారా యునస్కా నార్త్ కరోలినాలోని విల్మింగ్టన్ లో 1982 అక్టోబరు 12న లిండా ఆన్ సైక్స్, రాబర్ట్ ల్యూక్ యునస్కాలకు జన్మించింది. ఆమెకు కైల్ రాబర్ట్ యునస్కా అనే తమ్ముడు ఉన్నాడు. ఆమె ఎమ్స్లీ ఎ. లానీ ఉన్నత పాఠశాలలో చదివింది. ఆమె నార్త్ కరోలినా స్టేట్ యూనివర్శిటీ నుండి కమ్యూనికేషన్స్ లో బ్యాచిలర్ ఆఫ్ ఆర్ట్స్ డిగ్రీ పట్టా పుచ్చుకుంది. న్యూయార్క్ లోని ఫ్రెంచ్ పాకశాస్త్ర సంస్థ (French Culinary Institute)లోనూ ఆమె చదువుకుంది.

 కెరీర్ 
ఆమె 2012 నుండి 2016 వరకు టీవీ న్యూస్ మ్యాగజైన్ ఇన్సైడ్ ఎడిషన్ కు స్టోరీ కోఆర్డినేటర్ కమ్ నిర్మాతగా ఉంది. 2021 మార్చి 29న, ఆమె ఫాక్స్ న్యూస్ కంట్రిబ్యూటర్ గా చేరి, 2022 డిసెంబరు వరకు కొనసాగింది.

 రిపబ్లికన్ నేషనల్ కమిటీకి సహ-అధ్యక్షత 
2024 ఫిబ్రవరి 12న, లారా ట్రంప్ ను నార్త్ కరోలినా రిపబ్లికన్ పార్టీ నాయకుడు మైఖేల్ వాట్లీతో పాటు రిపబ్లికన్ నేషనల్ కమిటీ సహ-అధ్యక్షురాలిగా వ్యవహరిస్తోంది. అయితే, 2024 మార్చి 8న లారా ట్రంప్ ఏకగ్రీవ ఓటు ద్వారా రిపబ్లికన్ నేషనల్ కమిటీ సహ-అధ్యక్షురాలిగా ఎన్నికయ్యింది.
 వ్యక్తిగత జీవితం 
లారా యునస్కా 2014 నవంబరు 8న ఎరిక్ ట్రంప్ ను వివాహం చేసుకుంది. 2017 సెప్టెంబరు 12న, ఈ జంట మొదటి బిడ్డకు, 2019 ఆగస్టు 19న రెండవ బిడ్డకు జన్మనిచ్చింది.
 మూలాలు 

వర్గం:జీవిస్తున్న ప్రజలు
వర్గం:1982 జననాలు